[{"text_idx": "#000004", "text": "Enw\u2019r arian mae\u2019r cyngor yn ei wario ar gynnal gwasanaethau o ddydd i ddydd yw\u2019r Gyllideb Refeniw. Mae hyn yn cynnwys gwariant ar gyflogau staff, taliadau i gyflenwyr, costau cynnal adeiladau ac ad-daliadau benthyciadau. Er bod y gwariant hwn yn cael ei ariannu\u2019n rhannol drwy godi ffioedd a threth y cyngor, prif ffynhonnell y cyllid yw Llywodraeth Cymru. Mae tua 45% yn dod gan Lywodraeth Cymru ar ffurf y Grant Cynnal Refeniw, 26% o grantiau penodol ac 13% o ardrethi busnes wedi\u2019u hailddosbarthu."}, {"text_idx": "#000006", "text": "Ar gyfartaledd, dim ond 15% o wariant cynghorau lleol yng Nghymru mae treth y cyngor yn ei ariannu. Felly, er y sylw a\u2019r cyhoeddusrwydd dadleuol mae\u2019n ei gael, dim ond cyfran fechan o incwm cynghorau lleol ydyw. Os bydd cyngor angen cynyddu gwariant, dim ond trwy godi mwy o arian drwy dreth y cyngor y gall wneud hynny, sy\u2019n arwain at gynnydd anghymesur, gan y byddai cynnydd o 1% i\u2019r gyllideb yn golygu bod angen cynyddu treth y cyngor 6%."}, {"text_idx": "#000008", "text": "Mae Cyllideb Gyfalaf cyngor yn talu am ei wariant ar fuddsoddi mewn adeiladau, isadeiledd a chyfarpar drud. I gyfrif fel gwariant cyfalaf, mae\u2019n rhaid i asedau newydd neu ychwanegiadau at asedau fod ag oes o fwy na blwyddyn."}, {"text_idx": "#000016", "text": "Gwariant cyfalaf yw\u2019r arian sy\u2019n cael ei wario ar asedau (e.e. ailddatblygu tai, adeiladu canolfan hamdden)."}, {"text_idx": "#000018", "text": "Treth y cyngor yw\u2019r dreth leol sy\u2019n cael ei chasglu gan rai sy\u2019n meddiannu adeiladau preswyl. Mae swm treth y cyngor yn cael ei gyfrifo yn o\u0302l bandiau gwerth y ty\u0302. Mae treth y cyngor yn ariannu gwariant mae\u2019r cyngor yn ei gymeradwyo ar o\u0302l grantiau\u2019r llywodraeth, ardrethi busnes a ffioedd. Rhagor o wybodaeth yma."}, {"text_idx": "#000025", "text": "Fformiwla gyllido llywodraeth leol. Dyma\u2019r dull mae Llywodraeth Cymru\u2019n ei ddefnyddio i rannu\u2019r Grant Cynnal Refeniw rhwng pob cyngor. Mae\u2019n seiliedig ar boblogaeth a nodweddion demograffig, daearyddol, economaidd a chymdeithasol pob ardal sydd wedi\u2019u nodi yn yr asesiad o wariant safonol. Mae\u2019r asesiad o wariant safonol yn gyfrifiad damcaniaethol o\u2019r hyn mae pob cyngor angen ei wario i ddarparu lefel safonol o wasanaeth."}, {"text_idx": "#000031", "text": "Mae\u2019r Asesiad o Wariant Safonol yn gyfrifiad damcaniaethol o\u2019r hyn mae pob cyngor angen ei wario i ddarparu lefel safonol o wasanaeth. Mae Llywodraeth Cymru\u2019n defnyddio asesiad o\u2019r fath yn rhan o\u2019r fformiwla i ddyrannu Grant Cynnal Refeniw i awdurdodau lleol. Mae\u2019n cael ei gyfrifo i adlewyrchu\u2019r gwahanol gostau o ddarparu gwasanaethau yn ardal pob awdurdod oherwydd eu gwahanol nodweddion demograffig, daearyddol ac economaidd-gymdeithasol."}, {"text_idx": "#000032", "text": "Grantiau penodol. Mae Llywodraeth Cymru\u2019n darparu rhywfaint o gyllid i lywodraeth leol ar ffurf grantiau wedi\u2019u clustnodi. Dim ond at y dibenion penodol maent yn cael eu darparu mae modd eu defnyddio."}, {"text_idx": "#000034", "text": "Croeso i\u2019ch ro\u0302l newyddGweithio gyda chymunedauLlywodraethu yng NghymruEich rolau yn y CyngorY fframwaith moesegolRheolau a rheoliadau"}]